### Anexa 5 - Formulare pentru achiziția de servicii de consultanță

#### [Anexa 5.1 - Termeni de referință](#Anexe)

Proiectul privind Învățământul Secundar (ROSE)

Schema de Granturi Categorie de grant SGNU

Beneficiar: Universitatea "Ștefan cel Mare" din Suceava

Titlul subproiectului: Educație și Prietenie, Învățare și Colaborare pentru reducerea abandonului universitar de către studenții Facultății de Silvicultură - EPIC

Acord de grant nr. AG 245/SGU/NC/II din 26.11.2019

**Termeni de referință pentru***servicii de consultanță*

 *consultanți individuali (SCI) - studenți formatori*

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. AG245/SGU/NV/II, semnat cu MEN-UMPFE, Universitatea ”Ștefan cel Mare” din Suceava, Facultatea de Silvicultură a accesat în cadrul schemei de granturi pentru Universități un grant în valoare de 700513 Lei pentru implementarea subproiectului ”Educație și Prietenie, Învățare și Colaborare pentru reducerea abandonului universitar de către studenții Facultății de Silvicultură (EPIC)” și intenționează să utilizeze o parte din fonduri pentru achiziția de servicii de consultanță – 4 studenți formatori – în vedere realizării următoarelor activități:

* II. Ateliere tehnice : Programe remediale pentru dezvoltarea competenţelor profesionale (în special tehnice) ale studenţilor;
* IV. Cercuri şi vizite de studii: Activități inovatoare şi motivante pentru remedierea şi dezvoltarea competențelor profesionale și socio-emoţionale;
* V. Mese rotunde : Consiliere profesională şi orientare în carieră.

**2. Obiectiv**

Obiectivul acestor servicii de consultanță este implicarea consultanților Studenți Formatori în coordonarea alături de ceilalți formatori a grupurilor țintă de studenți pentru realizarea activităților amintite anterior. Studenții formatori vor transmite grupurilor țintă aspecte din experiența personală de student, vor explica necesitatea și importanța principalelor discipline studiate și vor asigura o punte de legătură între grupurile țintă și cadrele didactice.

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

* Consultanții Studenți Formatori vor ajuta cadrele didactice și reprezentanții CCOC la pregătirea activităților (alegerea și pregătirea experimentelor, pregătirea sălilor, distribuirea materialelor, îndrumarea și coordonarea studenților etc.).
* Vor însoți și supraveghea studenții din grupurile țintă pe toată durata de desfășurare a activităților amintite anterior;
* Vor împărtăși studenților din grupurile țintă experiența lor cu privire la activitatea de student la Facultatea de Silvicultură.

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

* Raport anual de realizare a activităților (descriptiv), elaborat individual, cu privire la activitățile desfășurate pe perioada exercitării contractului de consultanță;
* Liste de prezență zilnice pentru toate zilele de prestare a activităților în cadrul subproiectului.

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul schemei de granturi pentru universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească consultanții[[1]](#footnote-1) – Student Formator sunt următoarele:

* Student în ciclurile de studii universitare de licență - an terminal, masterat sau doctorat în cadrul Universității ”Ștefan cel Mare” din Suceava;
* Student fără abateri disciplinare în activitatea academică[[2]](#footnote-2)
* Experiența/activități didactice sau în activități/proiecte educaționale sau de cercetare sau activități extracurriculare similare activităților care fac obiectul serviciilor de consultanță constituie un avantaj

**6. Alți termeni relevanți**

**Perioadă de implementare/ Durata serviciilor.**

martie –septembrie 2021 , cu o medie de 88 ore/durata contractului.

**Locație.**

*Activități on-line - preponderent.*

*Activități on-site - în măsura în care este posibil, în funcție de situația pandemică: campusul USV din Suceava, locațiile USV de la Vatra Dornei și Șipoțelu.*

**Raportare.**

* Raport final de realizare a activităţilor (descriptiv), în care sunt detaliate activităţile la a căror

realizare a contribuit pe toată perioada exercitării contractului de consultanță;

* Liste de prezenţă pe zile, la activitățile din cadrul acordului de grant.

**Facilități oferite de Beneficiar.**

* Acces la spaţiu/birou dotat cu calculator, în cazul în care un consultant individual are de realizat o sarcină care presupune muncă de birou;
* Acces la documente ale proiectului, în măsura în care este necesar pentru îndeplinirea unor sarcini de către consultantul individual;
* Acces la consumabilele achiziţionate prin proiect, în măsura în care este necesar pentru îndeplinirea unor sarcini pentru realizarea activităţilor de către consultantul individual.

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.

1. Candidații care nu îndeplinesc aceste competențe minime nu vor putea participa la selecție. [↑](#footnote-ref-1)
2. Se va atașa o declarație pe propria răspundere. [↑](#footnote-ref-2)